

**Comisia economică, industrii, servicii, turism și antreprenoriat**

**Nr.XX/236/10.06.2025**

 **Sinteza**

 **lucrărilor ședinței din 10.06.2025**

 **Ora: 12:00**

La lucrările ședinței, desfășurate cu participare fizică și on-line, senatorii au fost prezenți conform listei de prezență.

Dezbaterile au fost conduse de președintele comisiei, senatorul Sorin Vlașin.

Ordinea de zi a fost adoptată cu unanimitate de voturi.

**1. L155/2025 Propunere legislativă pentru modificarea și completarea Ordonanței de Urgență nr.41 din 8 aprilie 2022 privind instituirea Sistemului național de monitorizare a transporturilor rutiere de bunuri RO e-Transport și abrogarea art.XXVIII din Ordonanța de urgență a Guvernului nr.130/2021 privind unele măsuri fiscal-bugetare, prorogarea unor termene, precum și modificarea și completarea unor acte normative. RAPORT comun cu Comisia pentru transporturi şi infrastructură.**

Dezbaterile au avut loc în ședințe separate ale celor două comisii sesizate pentru raport comun.

Reglementări: Redefinește termenul de transport rutier internațional de bunuri cu cel de transport internațional de bunuri cu risc fiscal ridicat.

Sunt introduse excepții de la declararea în Sistemul RO e-Transport a bunurilor tranzacționate intracomunitar și modifică pragurille prevăzute pentru obligația declarării datelor despre transport în sistemul RO e-Transport cu privire la masa maximă tehnic admisibilă a vehiculelor rutiere și a masei brute totale sa a valorii totale a partidei de bunuri.

Invitați: Gabriela Socolescu, Ministerul Finanțelor (on-line).

Membrii comisiei au hotărât cu majoritate de voturi adoptarea unui raport comun de respingere, cu amendamente respinse. 7 voturi pentru și 8 abțineri.

**2. L126/2025 Propunere legislativă pentru modificarea și completarea art.15 din Ordonanța de urgență nr.77/2009 privind organizarea și exploatarea jocurilor de noroc. RAPORT comun cu Comisia juridică, de numiri, disciplină, imunităţi şi validări**

Dezbaterile au avut loc în ședințe separate ale celor două comisii sesizate pentru raport comun.

Reglementări: urmărește ”ca activitățile de jocuri de noroc să fie supuse aceluiași regim juridic în raport cu autoritățile administrației publice locale, ca orice alte activități economice, acestea fiind nevoite să obțină în prealabil acordul autorităților administrației publice locale”

Invitați: Alexandru Domșa, director general – Federația Organizatorilor de Jocuri de Noroc; Narcis Godeanu - Oficiul Național pentru Jocuri de Noroc; Dragoș Drăghescu, subsecretar de stat - Ministerul Dezvoltării, Lucrărilor Publice și Administrației (on-line).

Membrii comisiei au hotărât cu majoritate de voturi amânarea dezbaterilor cu o săptămână, 12 voturi pentru, 2 voturi împotrivă și 1 abținere.

**3. L162/2025 Propunere legislativă pentru modificarea OUG nr.112/2022 privind instituirea unor măsuri pentru stimularea investițiilor cu finanțare din fonduri externe nerambursabile în domeniul eficienței energetice, resurselor regenerabile de energie pentru întreprinderi mari și întreprinderi mici şi mijlocii, energiei verzi din surse regenerabile destinate autorităților publice locale, precum şi unele măsuri în domeniul specializării inteligente, precum și pentru modificarea şi completarea unor acte normative. Aviz**

 Reglementări: prețul de vânzare al terenului concesionat către ”concesionarii care au realizat în integralitate investiția” și care beneficiază de preempțiune ”este cel stabilit la momentul concesiunii”

 Invitați: Attila Kelemen, secretar de stat la Ministerul Investițiilor şi Proiectelor Europene (on-line); Dragoș Drăghescu, subsecretar de stat - Ministerul Dezvoltării, Lucrărilor Publice și Administrației (on-line).

 Membrii comisiei au hotărât, cu unanimitate de voturi, amânarea dezbaterilor pentru o ședință ulterioară, întrucât forma actuală a propunerii legislative instituia măsuri considerate excesiv de favorabile unei anumite categorii de beneficiari. În acest interval, se vor formula amendamente care să îmbunătățească textul legislativ și să răspundă preocupărilor exprimate de membrii Comisiei, 15 voturi pentru.

 Propunerea privind formularea de amendamente a fost făcută de către președintele comisiei, senatorul Sorin Vlașin (PSD) și de către senatorul Gheorghe Ștefănache (USR).

**4. L166/2025 Propunere legislativă pentru modificarea articolului 6 din Ordonanța Guvernului nr.39/2015 privind cazierul fiscal. Aviz**

 Reglementări: vizează completarea, în beneficiul contribuabilului, a situațiilor de scoatere din cazierul fiscal începând cu data reactivării fiscale și pentru cele 3 cazuri de inactivitate determinate de nereactualizarea unor informații la nivelul ONRC, respectiv cele de la art.92 alin.(1) lit.e)-g) Cod de procedură fiscală

 Membrii comisiei au hotărât cu unanimitate de voturi adoptarea unui aviz favorabil, 15 voturi împotrivă.

**5. L175/2025 Propunere legislativă privind înființarea Institutului Național de Formare în Sectorul Public. Aviz**

 Reglementări: înființarea Institutului Național de Formare în Sectorul Public, instituție publică de interes național, cu personalitate juridică, organ de specialitate al administrației publice centrale, în subordinea Cancelariei Prim-ministrului și în coordonarea prim-ministrului.

Membrii comisiei au hotărât cu unanimitate de voturi amânarea dezbaterilor pentru o dată ulterioară, 15 voturi pentru.

**Prezență, 10 iunie 2025**

|  |  |  |  |
| --- | --- | --- | --- |
| **Nr. Crt.** | **Numele şi Prenumele****Funcția** | **Grupul Parlamentar** |  |
| **1.** | **VLAȘIN Sorin****Președinte** | **P.S.D** | **Prezent**  |
| **2.** | **CATANA Claudiu-Daniel****Vicepreședinte** | **P.S.D** | **Prezent** |
| **3.** | **SILEGEANU Cătălin****Secretar**  | **A.U.R** | **Prezent**  |
| **4.** | **ZAMFIR Daniel-Cătălin** | **P.S.D** | **Înlocuit de senator**  -**NICULA Mircea-Cristian** |
| **5.** | **JIANU Florin-Nicolae** | **P.S.D** | **Înlocuit de senator CIUPERCEANU Ionuț Ciprian** |
| **6.** | **MIHAI Daniela** | **P.S.D** | **Prezent** |
| **7.** | **PETRE George - Cezar** | **A.U.R** | **Prezent**  |
| **8.** | **VASILE Marian** | **A.U.R** | **On-line** |
| **9.** | **FODOCA Liviu-Iulian** | **Neafiliat** | **Prezent** |
| **10.** | **MARIAN Călin-Petru** | **P.N.L** | **Prezent** |
| **11.** | **COTEȚ Mihai** | **P.N.L** | **Înlocuit de JITARU Ovidiu** |
| **12.** | **ALEXANDRU Victoria-Violeta** | **U.S.R** | **Prezent** |
| **13.** | **ȘTEFĂNACHE Gheorghe** | **U.S.R** | **Prezent** |
| **14.** | **ANTAL István-Loránt** | **U.D.M.R** | **Prezent** |
| **15.** | **RUSU Ioan - Cristian** | **S.O.S** | **Prezent**  |

 **PREŞEDINTE, SECRETAR,**

**Senator Sorin VLAȘIN Senator Cătălin SILEGEANU**